काला बाज़ा
काला बाज़ा (black ibis), जिसे भारतीय काला बाज़ा (Indian black ibis) और लाल-डब बाज़ा (Red-naped ibis) भी कहते हैं, भारतीय उपमहाद्वीप में मिलने वाली बाज़ा पक्षी की एक जीववैज्ञानिक जाति है। जहाँ इस क्षेत्र की अधिकतर बाज़ा जातियाँ जल समूहों या आर्द्रभूमियों में रहती हैं और जल पर निर्भर होती हैं, वहाँ यह शुष्क खेतों व मैदानों में भी मिलती है। इसका लगभग पूरा शरीर गाढ़े रंग का होता है, लेकिन कंधों पर एक श्वेत धब्बा और डब (सिर व गर्दन के पीछे का भाग) लाल होता है। यह अपने घोंसलें बड़े वृक्षों पर बनाती है।